b'\n_START_ARTICLE_\nBelolisi rjav\xc4\x8dek\n_START_SECTION_\nOpis\n_START_PARAGRAPH_\nBelolisi rjav\xc4\x8dek je relativno velik metulj, ki preko kril meri med 40 in 50\xc2\xa0mm. Zgornja stran njegovih kril je temno rjava, pri zunanjem robu kril pa se vle\xc4\x8de rde\xc4\x8dkasto oran\xc5\xbeen pas, na katerem so majhna \xc4\x8drna o\xc4\x8desa z belo sredino. Zunanji rob kril je belo-\xc4\x8drn. Oran\xc5\xbeni pas se vle\xc4\x8de tudi po spodnji strani kril sprednjega para kril, na zadnjem paru pa so le oran\xc5\xbeno obrobljena o\xc4\x8desa. Na spodnji strani zadnjih kril je bela lisa nepravilne oblike, ki je pogosto prekinjena. \xc5\xbdivi na vla\xc5\xbenej\xc5\xa1ih gozdnih jasah bogatih s cveto\xc4\x8dimi rastlinami in ga le redko vidimo na odprtih travnikih. V Sloveniji se pojavlja od ni\xc5\xbein do drevesne meje, najpogosteje v vi\xc5\xa1jih legah, kjer leta med junijem in septembrom._NEWLINE_Gosenice se hranijo z listi razli\xc4\x8dnih vrst trav in ostri\xc4\x8devk.'